nang malapit sa ataul ay dagling tumigil, nilabnot, iniwalat at niyurakan ang bandila! isang kasing bilis ng lintik ang noon din ay humarap sa walang pitagang pinuno, at walang sabi sabi'ikinintal pagdaka sa mukha nito ang dalawang sampal na sunod. kinilabutan ang lahat! gulong katakot takot! ang gayong kapangahasan ng isang kayumanggi sa isang nakasableng pute, hangga nang hangga ay noon lang nasaksihan ng mga taong iyon! sa sumunod na sandali, ang lakas at ang kapangyarihan na, ang siyang naghari. ang kayumangging pangahas ay pinagsunggabanan ng mga kawal ng pamahalaan. mga dagok, tadyak, tungayaw, paglait, ang naghatid sa kanya sa bilangguan. kataka taka ang kapal ng tao na natipon sa sigalot na ito! boong bayan halos! karamihan sa kanila ay mga lalaki mga lalaking may mga bisig at pag iisip!. gayon ma'lahat ay walang ginawa kundi ang tumanga, manood! unti unting naayos ang gulo. ang nabagabag na libing ay naipatuloy din.